ai4bharat/Pralekha huggingface dataset:
بندرگاہوں، جہاز رانی اور آبی راستوں کی وزارت
وزیر اعظم نے میری ٹائم انڈیا سمٹ 2021 کا ورچوئل طریقے سے افتتاح کیا
یہ اپنی نوعیت کی سب سے بڑی ورچوئل سمٹس میں سے ایک ہے۔ جس میں سو سے زیادہ ملکوں کے ایک لاکھ 70 ہزار سے زیادہ شرکاء نے حصہ لیا
نئی دہلی 02 مارچ2021:وزیر اعظم جناب نریندرمودی نے آج ‘میری ٹائم انڈیا سمٹ2021’ کا ورچوئل طریقے سے افتتاح کیا۔ ڈنمارک کے ٹرانسپورٹ کے وزیر جناب بینی اگلبریشٹ، گجرات اور آندھرا پردیش کے وزراء اعلیٰ ، مرکزی وزراء جناب دھرمندر پردھان اور مرکزی وزیر مملکت برائے بندگاہیں، جہاز رانی اور آبی گزرگاہیں جناب من سُکھ منڈاویا اس موقع پر موجود تھے۔
اپنی افتتاحی تقریر میں جناب من سُکھ منڈاویا نے کہا کہ ’میری ٹائم انڈیا سمٹ‘ سو سے زیادہ ملکوں سے ایک لاکھ 70 ہزار سے زیادہ رجسٹرڈ شرکاء کے ساتھ دنیا کی سب سے بڑی ورچوئل کانفرنسوں میں سے ایک ہے۔ اس تین روزہ سربراہ اجلاس میں آٹھ ملکوں سے وزراء، 50 سے زیادہ عالمی سی ای او صاحبان اور 160 سے زیادہ مقرر حصہ لیں گے جن میں 24 ملکوں سے 115 بین الاقوامی مقررین شامل ہیں۔
جناب منڈاویا نے سیکٹروں کے متعلقین اور دنیا بھر کے سرمایہ کاروں کو یقین دلایا کہ حکومت ہند بحری شعبے میں سرمایہ کاری کے لئے آسانیاں پیدا کرنے کا عزم رکھتی ہے اور ’آتم نربھربھارت‘ کے ویژن میں ہمارے کردار کے لئے عہد بستہ ہے۔
وزیر اعظم نے ای بُک‘‘میری ٹائم انڈیا ویژن 2030 ’’جاری کی۔ اس کا مقصد ہندوستان کی بحری صنعت کو اگلے دس برسوں میں اعلیٰ ترین عالمی پیمانوں کے مساوی بنانا ہے۔
وزیر اعظم نے ’ساگرمنتھن‘: مرکنٹائل میری ٹائم ڈومین اویرنس سنٹرکی ای –تختی کی نقاب کشائی بھی۔ یہ بحری حفاظت تلاش اور اور بچاؤ صلاحیتوں کو بڑھانے اور بحری ماحولیاتی تحفظ کے لئے ایک اطلاعاتی نظام ہے۔
اس موقع پر اپنی تقریر میں وزیر اعظم نے دنیا کے ملکوں کو بھارت آنے اور ہندوستان کی ترقی کے سفر کا حصہ بننے کے لئے مدعو کیا۔ انھوں نے کہا کہ ہندوستان بحری شعبے میں ترقی کرنے اور دنیا میں ممتاز بحری معیشت کے طور پر ابھرنے کی جانب سنجیدگی سے کوشاں ہے۔
وزیراعظم نے کہا کہ اس پورے شعبے کو واحد شعبہ مانتے ہوئے اس پرتوجہ مرکوز کی جارہی ہے۔ انھوں نے مطلع کیا کہ بڑی بندگاہوں کی صلاحیت جو کہ 2014 میں 870 ملین ٹن تھی، وہ اب بڑھ کر 1550 ملین ٹن ہوگئی ہے۔ ہندوستانی بندرگاہوں میں اب اعدادوشمار کی بہ آسانی رسائی کے لئے کئی طرح کے اقدامات کئے گئے ہیں جن میں ڈائرکٹ پورٹ ڈیلیوری ،ڈائرکٹ پورٹ اینٹری اور ایک بہتر پورٹ کمیونٹی سسٹم جیسے اقدامات شامل ہیں۔ ہماری بندرگاہوں میں اندر آنے اور باہر جانے والے کارگو کے لئے انتظار کا وقت کم کردیا گیا ہے۔ انھوں نے یہ بھی مطلع کیا کہ عالمی معیار کے بنیادی ڈھانچے والی بندرگاہیں ودھاون،پارادیپ اور کاند لامیں دین دیال پورٹ میں فروغ دی جارہی ہیں۔
وزیر اعظم نے عالمی سرمایہ کاروں کو مدعو کرتے ہوئے اپنے اختتامی کلمات میں کہا’’ ہندوستان کی طویل ساحلی پٹی آپ کی منتظر ہے،ہندوستان کے جفاکش لوگ آپ کے منتظر ہیں۔ ہماری بندرگاہوں میں سرمایہ کاری کریئے۔ ہمارے عوام میں سرمایہ کاری کریئے۔ ہندوستان کو اپنے کاروبار کا ترجیحی مقام بنایئے۔ ہندوستان بندرگاہوں کو کاروبار اور تجارت کے لئے استعمال کیجئے‘‘۔
پروگرام کا وڈیو لنک: https://youtu.be/t46PPbw3YGc
وزیراعظم کا دفتر
وزیراعظم نے لوک سبھاکے اسپیکر اوم برلا کے ذریعہ شروع کی گئی ’سوپوشت ماں‘ مہم کی ستائش کی
وزیراعظم جناب نریندر مودی نے لوک سبھاکے اسپیکر اوم برلا کے ذریعہ شروع کی گئی ’سوپوشت ماں‘ مہم کی ستائش کی ہے۔ جناب برلا نے کوٹا کے رام گنج منڈی علاقے میں سوپوشت ماں ابھیان کا افتتاح کیا ۔ اس پہل کا مقصد ہر ماں اوربچے کو صحت مند رکھنا ہے ۔
لوک سبھا اسپیکر کے ا یک ٹویٹ پر رد عمل کا اظہار کرتے ہوئے وزیراعظم نے ٹویٹ کیا:
’’معزز لوک سبھا اسپیکر جی کی طرف سے ایک متاثر کن پہل!صحت مند ماں اوربچے میں ہی پورے خاندان کی خوشحالی مضمر ہے اور یہی تو ایک مضبوط معاشرے کی بنیاد ہے‘‘۔
نیتی آیوگ
اٹل انوویشن مشن ، نیتی آیوگ نے ہندوستانی نوجوانوں میں اے آر ہُنرمندی کو آگے بڑھانے کےلئے اسنیپ اِنک کے ساتھ ہاتھ ملایا
نئی دہلی،08مارچ؍2022
اٹل انوویشن مشن،نیتی آیوگ نے آج اسنیپ اِنک کے ساتھ اپنی شراکت کا اعلان کیا،تاکہ ہندوستانی نوجوانوں میں آگمینٹڈ ریئلٹی کی مہارت کو فروغ دیا جا سکے۔اسنیپ اِنک ایک عالمی کیمرہ کمپنی ہے اور اسنیپ کا کیمرہ اس بات کا پتہ لگانے میں ایک اہم کردار ادا کرتا ہے کہ لوگ اپنے ارد گرد کی دنیا کا تجربہ کیسے کرتے ہیں، بشمول جو کچھ وہ حقیقی دنیا میں دیکھتے ہیں،ان تمام چیزوں کے ساتھ جو ڈیجیٹل دنیا میں ان کے لیے دستیاب ہے۔
دو سال کے ٹائم فریم کے دوران اسنیپ اِنک کی طرف سے آگومینٹڈ ریئلٹی پر اٹل ٹنکرنگ لیب کے ساتھ منسلک 12,000 سے زیادہ اساتذہ کو تربیت دیئے جانے کی توقع ہے،جس سے اے ٹی ایل کے اسکولوں کے نیٹ ورک سے وابستہ لاکھوں طلباء تک پروگرام کی رسائی ممکن ہو گی۔
اسنیپ اِنک نے، اے آر تشہیری تربیتی کیمپس،اشتہاری کریڈٹس اور دیگر مواقع کے ساتھ ہندوستانی اسٹارٹ اپ ماحولیاتی نظام کو سپورٹ کرنے کے لیے اٹل انکیوبیشن سینٹرز  کے ساتھ اپنی شراکت داری کا بھی اعلان کیا۔
اپنے خیالات کا اظہار کرتے ہوئے، مشن کے ڈائریکٹر اٹل انوویشن مشن ڈاکٹر چنتن وشنو نے کہا کہ’’اے آئی ایم میں، ہم اختراع اور صنعتی کاری کے کلچر کو فروغ دینے کی غرض سے اپنے جدید ترین اٹل ٹنکرنگ لیبز کے نیٹ ورک کا فائدہ اٹھانے کے لیے پرعزم ہیں۔ تیزی سے ڈیجیٹلائز کرنے والے ہندوستان میں اس کی مختلف ایپلی کیشنز کے پیش نظر، آنے والا وقت آگومینٹڈ ریئلٹی کاہے۔ ہم آگومینٹڈ ریئلٹی میں اسنیپ اِنک کی مہارت کو بروئے کار لاتے ہوئے جنریشن زیڈ طلباء کا ایک ایسا کیڈر تیار کرنے کے لیے پر عزم ہیں،جو اس مستقبل کی ٹیکنالوجی میں مہارت رکھتے ہیں۔‘‘
پارٹنرشپ کا آغاز آج خواتین کے عالمی دن کے موقع پر ہوا۔ اسی کے ساتھ ملک گیر لینساتھون کا آغاز ہوا، جو پورے مارچ میں جاری رہے گی۔ہیکاتھون میں 13 سال سے زیادہ عمر کی لڑکیوں اور نوجوان خواتین کی اے آر میں دلچسپی بڑھانے پر توجہ مرکوز کی جائے گی۔
اسنیپ اِنک انڈیا میں پبلک پالیسی ہیڈ، اتھرا گنیش نے بھی اپنے خیالات کا اظہار کیا اور کہا’’اسنیپ میں ہم اے آر کے مستقبل کی تعمیر کے لیے پرجوش ہیں اور مستقبل کا انحصار اس مہارت پر ہے، جسے ہم پروان چڑھاتے ہیں ، جس کی حوصلہ افزائی کرتے ہیں اور جسے بااختیار بناتے ہیں۔ ہم اٹل انوویشن مشن،نیتی آیوگ کے شکر گزار ہیں کہ ہمیں اے آر میں اپنی مہارت کو اٹل ٹنکرنگ لیب کے اسکولوں کے وسیع نیٹ ورک اور لینس اسٹوڈیو کے ذریعے اے آر میں ہنر مند طلباء کے ساتھ بانٹنے کا موقع فراہم کیا۔ اسنیپ میں ہم اٹل ٹنکرنگ لیبز کو ہندوستان میں اختراع اور صنعت کاری کا کلچر بنانے کے مشن میں مدد کرنے اور ہندوستان کو ایک اے آر ہب بننے میں مدد کرنے کے لیے پرجوش ہیں۔
لینساتھون کے ایک حصے کے طور پر، اسنیپ خصوصی ورکشاپس کی میزبانی کرے گا،جس کا مقصد ہندوستان میں نوجوان خواتین کو اے آراور مہارتوں سے متعارف کرانا ہے، جو مستقبل کی ڈیجیٹل معیشت کوآگے بڑھانے کے لیے ضروری ہوں گی۔ ورکشاپس 13 سال اور اس سے زیادہ عمر کے شرکاء کے لیے کھلی ہیں اور ہندوستان بھر میں 16 صرف خواتین سے مخصوص اور 5 مخلوط تعلیمی اداروں میں ہوں گی۔ ورکشاپس کی میزبانی ویمن لینس تخلیق کاروں کے ذریعے کی جائے گی، جس میں خواتین کی کمیونٹی کی نمائندگی کرنے والے موضوعات پر اے ا ٓر کا تجربہ حاصل کرنے کے لیے ہندوستان بھر کی خواتین کے لیے اسنیپ لینس نیٹ ورک کے اراکین کی قیادت میں ترقی یافتہ خطوط پر اجلاس ہوں گے۔
وزارت خزانہ
جی ایس ٹی آر-4 میں ترکیبی ڈیلروں کے ذریعہ سہ ماہی ریٹرن داخل کرنے کے طریقہ کار سے متعلق وضاحت
نئی دہلی،17 اکتوبر / ٹیکس دہندگان میں درج رجسٹرڈ سپلائروں سے موصولہ تفصیلات سے متعلق رائج طریقہ کار کی غیر موجودگی میں فارم جی ایس ٹی آر-4 میں ترکیبی ڈیلروں کے ذریعے سہ ماہی ریٹرن داخل کرنے کے طریقہ کار کے تعلق سے کچھ غلچ فہمیاں محسوس کی گئی ہیں۔
اس سلسلہ میں یہ وضاحت کی جاتی ہے کہ وہ ٹیکس دہندگان جنہوں نے ترکیبی محصول کے تحت ٹیکس کی ادائیگی کا فیصلہ کیا ہے کہ انہیں فارم جی ایس ٹی آر-4 کے جدول 4 شمار نمبر 4 اے میں اعداد و شمار درج نہیں کرنا ہوگا۔
وزیراعظم کا دفتر
وزیر اعظم نے شیلانگ میں حلف برداری کی تقریب میں شرکت کی
وزیر اعظم جناب نریندر مودی نے میگھالیہ کے وزیر اعلیٰ جناب کونراڈ کے سنگما اور ان کی وزارتی ٹیم کی حلف برداری کی تقریب میں شرکت کی۔ جناب مودی نے آج حلف لینے والوں کو مبارکباد دی ہے۔
وزیر اعظم نے ٹویٹ کیا؛
’’جناب @SangmaConrad جی اور ان کی ٹیم کی حلف برداری کی تقریب میں شرکت کی۔ حلف لینے والوں کو مبارک باد۔ میگھالیہ کو ترقی کی نئی بلندیوں پر لے جانے کی ان کی کوششوں کے لیے نیک خواہشات۔‘‘
۔۔۔۔۔۔۔۔۔۔۔
ش ح۔ا گ۔ن ا۔
U-2404
(
صحت اور خاندانی بہبود کی وزارت
مرکزی وزیر صحت جناب منسکھ مانڈویہ نے کرناٹک اور تمل ناڈو میں کووڈ19 کے حالات کا جائزہ لیا
کرناٹک اور تمل ناڈو کے وزراء صحت کے ساتھ ٹیلی فون پر گفتگو کے دوران کووڈ 19 کے انتظام سے متعلق امور پر تبادلہ خیال کیا
کیرالہ میں کووڈ معاملے بڑھنے کے ساتھ ،کووڈ19 کے بین ریاستی پھیلاؤ کو روکنے کےلئے مناسب انتظامات کئے جائیں:مرکزی وزیر صحت
نئی دہلی ، 01ستمبر ، 2021
کرناٹک اور تمل ناڈو کے وزراء صحت کے ساتھ آج ٹیلی فون پر بات چیت کے دوران ، صحت اور خاندانی بہبود کے مرکزی وزیر جناب منسکھ مانڈویہ نے ان ریاستوں میں کووڈ19 کے حالات کا جائزہ لیا۔کیرالہ میں بڑھتے معاملوں کی وجہ سے،مرکزی وزیر صحت نے کرناٹک اور تمل ناڈو کے ان علاقوں میں ،جن کی سرحد کیرالہ سے لگتی ہے،کووڈ19 کے انتظام سے متعلق معاملات پر تبادلہ خیال کیا۔
کووڈ19 کے بین ریاستی پھیلاؤ پر قابو پانے کےلئے مناسب اقدامات کرنے کی ضرورت پر روشنی ڈالتے ہوئے جناب منسکھ مانڈویہ نے کرناٹک اور تمل ناڈو کے متعلقہ وزراء صحت سے درخواست کی کہ وہ کیرالہ سے متصل سرحدی اضلاع تک ویکسی نیشن کی رفتار کو بڑھائیں۔
حکومت ہند کووڈ19 وبا کے خلاف جنگ میں سب سے آگے ہے۔ ویکسی نیشن وبائی مرض سے لڑنے کے لیے حکومت ہند کی پانچ نکاتی حکمت عملی کا ایک لازمی جزو ہے ۔ہندوستان 16جنوری 2021 سے کووڈ 19 کے خلاف سب سے بڑی ویکسی نیشن مہم چلا رہا ہے۔
ش ح ۔ا م۔
U:8546
(Visitor Counter : 139
شہری ہوابازی کی وزارت
کشی نگر ہوائی اڈہ سے گھریلو پروازوں کا آغاز
یو ڈی اے این کے تحت دہلی اور کشی نگر کے درمیان پہلی پرواز
نئی دہلی،27- نومبر 2021/ اترپردیش میں حال ہی میں افتتاح کئے گئے کشی نگر سے گھریلو پروازوں کا آغاز 26 نومبر 2021 کو آر سی ایس-یو ڈی اے این  کے تحت دہلی اور کشی نگر کےدرمیان پہلی اڑان کے ساتھ ہوگیا ہے۔ اس روٹ پر پروازوں کےآپریشن کی شروعات شہری ہوا بازی کی وازرت  اور ہندستانی ایئرپورٹ اتھارٹی  کی عہدبستگی اور سنجیدگی کے مطابق ہے۔ اس کا مقصد ملک کو اڑان اسکیم کے تحت بہترین فضائی رابطے کے لئے اہل بنانا ہے۔وزیراعظم جناب نریندرمودی نے 20 اکتوبر 2021 کو کشی نگر بین الاقوامی ہوائی اڈہ کا افتتاح کیا تھا۔
کشی نگر ایک بین الاقوامی بودھ مقدس مقام -تیرتھ ہے۔ یہی پر بھگوان گوتم بودھ کو مہاپری نوران حاصل ہوا تھا۔ یہ علاقہ بودھ سرکٹ کا مرکزی نقطہ بھی ہے جس میں لمبنی، سارناتھ اور گیا کے مقدس مقامات شامل ہیں۔ کشی نگر ہوائ ادڈہ کے شروع ہونے سے یہ علاقہ براہ راست قومی اور عالمی وزیٹرس اور تیرتھ یاتریوں سے جڑجائ گا۔ ایئرپورٹ اتھارٹی آف انڈیا کشی نگر ہوائی اڈے کو اترپردیش حکومت کے تعاون سے 260 کروڑ روپے کی تخمینہ لاگت سے 3600 مربع میٹر تک پھیلے نئے ٹرمنل کے ساتھ کیا ہے۔ نیا ٹرمنل مصروف اوقات کے دوران تین سو مسافروں کو سنبھالنے کے لئے تیار ہے۔ا سپائس جیٹ کو آر سی ایس اڑان 4.0 کے تحت کشی نگر –دہلی روٹ دیا گیا ہے۔اس روٹ پر پروازوں کے آپریشن سے مہمان نوازی، سیاحت اور مقامی معیشت پر اچھا اثر پڑے گا۔
اڑان اسکیم کے تحت اب تک 395 روٹ اور 6 ہیلی پورٹ اور دو واٹر ایروڈروم سمیت 63 ہوائی اڈوں پر آپریشن شروع کئے جاچکے ہیں۔
پرواز فہرست درج ذیل ہے۔
|
|
فلائٹ نمبر
|
|
بنیادی مقام
|
|
منزل
|
|
ایئرلائنس
|
|
ڈپارچر
|
|
آمد
|
|
فریکوئنسی
|
|
ایس جی 2987
|
|
دہلی
|
|
کشی نگر
|
|
اسپائس جیٹ
|
|
12:00
|
|
13:35
|
|
1,3,5,7
|
|
ایس جی 2988
|
|
کشی نگر
|
|
دہلی
|
|
اسپائس جیٹ
|
|
13:55
|
|
15:50
|
|
1,3,5,7
عملے، عوامی شکایات اور پنشن کی وزارت
ڈاکٹر جتیندر سنگھ نے اٹھارہ سال سے زیادہ عمر کے عہدیداروں پر زوردیا ہے کہ وہ کل لوک نائک بھون کے مقام پرڈی پی پی ڈبلیوکے ذریعہ منعقد کئے جارہے خصوصی کیمپ میں ٹیکہ لگوالیں
نئی دہلی09 جون2021: لوک نائک بھون میں کل سرکاری عہدیدار وں اوران کے ارکان خاندان کے ساتھ ساتھ پنشن یافتہ افراد کے لئے ٹیکہ کاری کا ایک خصوصی کیمپ لگایا جائے گا۔
شمال مشرقی خطے کی ترقی  کے آزادانہ چارج کے وزیرمملکت ، وزیر اعظم کے دفتر میں وزیر مملکت ،عملے ،عوامی شکایات ، پنشن ، ایٹمی توانائی اور خلاء سے متعلق شعبوں کے وزیرمملکت ڈاکٹرجتیندرسنگھ نے اس کا اعلان کیا ہے۔ انہوں نے 18سال سے زیادہ عمر کے ہر عہدے دار اور ان کے اہل خاندان کے افراد پر زور دیا ہے کہ وہ پنشن اور پنشن یافتہ افراد کی بہبود سے متعلق محکمے کے زیر استعمال منعقد کئے جارہے خصوصی کیمپ میں ٹیکہ لگوائیں ۔ انہوں نے آنے والے ہفتوںمیں ایسے ہی مزیدکیمپ کے انعقاد کا عندیہ دیا۔
ڈاکٹر جتیندر سنگھ نے کووڈ-19 عالمی وبا کی دوسری لہر کے دوران شکایتوں کے ازالے سے متعلق پیش رفت کاجائزہ لیا اور شکایتوں کے ازالے سے متعلق اقدامات پر اطمینان کا اظہار کیا۔
ڈاکٹر جتیندر سنگھ نے کہا کہ دوسری لہر کے پہلی لہر کے مقابلے میں کہیں زیادہ شدید ہونے کے باوجود ڈی اے آر آر پی جی کی شکایتوں کا فوری طور پر ازالہ کرکے اس چیلنج سے نمٹنے کی غرض سے بہت سے ابتدائی اقدامات کئے گئے تھے۔ان میں کووڈ-19 ڈیش بورڈ ،معلومات فراہم کرنے والے کال سینٹر س اور سی پی جی آر اے ایم ایس کے ساتھ ریاستی پورٹلس کا انضمام جیسے اقداما ت دوسری لہر کے چیلنجوں سے نمٹنے میں بہت مفید ثابت ہوئے ہیں۔
اس کے علاوہ ڈی اے آر پی جی نے شکایتوں کے بروقت ازالے کو یقینی بنانے کے مقصد سے ریاستی اور مرکزکے زیر انتظام علاقوں کی حکومتوں اور مرکزی حکومت کی وزارتوں اور محکموں کے ساتھ بات چیت کی ہے۔ عالمی وبا کی دوسری لہر میں ڈی اے آر پی جی کو سی پی جی آر اے ایم ایس کووڈ19 پورٹل پر 28005 شکایتیں موصول ہوئی تھیں ، جن میں 19694شکایتوں کا ازالہ کردیا گیا ہے ۔ڈی اے آر جی پی نے سی پی جی آر اے ایم ایس کے تحت اپیل سے متعلق نظام پر بھی کام کاج شروع کردیا ہے ۔جہاںمشکلات سے دوچار شہری حکومت ہند کے ایڈیشنل سکریٹری ، جوائنٹ سکریٹری کے عہدے کے تحت نوڈل ایپلیٹ اتھارٹی میں اپیل داخل کرسکتے ہیں۔
ڈاکٹر جتیندر سنگھ نے کہا کہ حکومت کے دوسال مکمل ہونے کے موقع پر سرکاری عہدے داروں کوقوم کی خدمت کے تئیں خودکو پھر سے وقف کردینا چاہئے ۔
عزت مآب وزیر نے عالمی وبا کی دوسری لہر کے دوران کسی بھی رکاوٹ کے بغیر اپنا کام جاری رکھنے اور فرائض ادا کرنے سے متعلق سرکار ی عہدیداروں کی لگن کی ستائش کی ۔
زراعت اور کاشتکاروں کی فلاح و بہبود کی وزارت
باغبانی کا شعبہ کسانوں کی آمدنی کو دوگنا کرنے میں اہم کردار ادا کرسکتا ہے
مرکزی وزارت زراعت نے 2021-22ء میں باغبانی کے شعبے کی امکانی صلاحیتوں کا ادراک کرنے کے لئے 2250 کروڑ روپئے مختص کیے ہیں
نئی دہلی 10 مئی 2021: کسانوں کی آمدنی میں اضافے کرنے کے لئے باغبانی کے شعبے کے وسیع امکانات اور کردار کو مدنظر رکھتے ہوئے ، حکومت ہند نے، باغبانی کے شعبے کی ترقی کے لئے،2021-22 کے دوران 2250 کروڑ روپے کی رقم مختص کی ہے۔
ملک میں باغبانی کے شعبے کی مجموعی ترقی کو مزید فروغ دینے اور ترقی کے لئے، زراعت اور کسانوں کی بہبود کی وزارت نے، سال 2021-22 کے لئے، مرکزکے ذریعہ اسپانسر شدہ اسکیم ، ’ہارٹیکلچر برائے انٹیگریٹڈ ڈویلپمنٹ‘  کے لئے، 2250 کروڑروپے کی اضافہ شدہ رقم مختص کی ہے۔ پھلوں ، سبزیوں ، جڑ اور تند والی فصلوں ، مشروم ، مصالحہ ، پھولوں ، خوشبودار پودوں ، ناریل ، کاجو اور کوکو کا احاطہ کرتے ہوئے باغبانی کے شعبے کی صلاحیتوں کا ادراک کرنے کے لئے، وزارت 2014-15 سے ایم آئی ڈی ایچ نافذ کررہی ہے۔ یہ مختص رقم پچھلے سال کی مختص کردہ رقم سے کہیں زیادہ ہے۔ اس مختص رقم کے بارے میں، سالانہ ایکشن پلان تیار کرنے کے لئے، ریاستوں / مرکز کے زیر انتظام علاقوں کو آگاہ کر دیا گیا ہے۔
باغبانی کے شعبے میں حکومتی مداخلت اس صورتحال کا باعث بنی ہے جس میں باغبانی کی پیداوار نے ملک میں زراعت کی پیداوار کو پیچھے چھوڑ دیا ہے۔ سال 2019۔20 کے دوران ، ملک نے اب تک کی سب سے زیادہ باغبانی کی پیداوار 320.77 ملین ٹن ریکارڈ کی ہے ، جسے 25.66 ملین ہیکٹر رقبے پرکاشت سے حاصل کیا گیا ہے۔ 2020-21ء کے پہلے ایڈوانس تخمینے کے مطابق ، ملک میں باغبانی کی کل پیداوار، 27.17 لاکھ ہیکٹر کے رقبے سے، 326.58 لاکھ میگا ٹن ہونے کا امکان ہے۔
ایم آئی ڈی ایچ نے، باغبانی کی فصلوں کے تحت، رقبے کے اضافے میں نمایاں کردار ادا کیا ہے۔ سال 2014 - 15 سے 2019 - 20 کے دوران، رقبے اور پیداوار میں، بالترتیب 9 فیصد اور 14فیصد کا اضافہ ہوا ہے۔ مزید یہ کہ ، مشن نے کھیتوں میں بہترین طریقوں کو فروغ دیا ہے جس کی وجہ سے کھیتوں کی پیداوار اور پیداوار میں بہتری آئی ہے۔ ایم آئی ڈی ایچ کے اس اقدام کے نتیجے میں نہ صرف باغبانی کے شعبے میں ہندوستان خود کفیل ہوا ہے بلکہ اس نے صفر بھوک ، اچھی صحت اور تندرستی ، غربت ، صنفی مساوات وغیرہ کے پائیدار ترقیاتی اہداف کے حصول میں بھی اہم کردار ادا کیا ہے۔
تاہم ، اس فصل کی کٹائی کے بعد ہونے والے نقصان اور فصلوں کی کٹائی بعد کے انتظامیہ اور سپلائی چین کے بنیادی میں خلیج کے سلسلے میں، اب بھی بہت سارے چیلنجوں کا سامنا ہے۔ ہندوستانی باغبانی کی پیداواری صلاحیت کو بڑھانے کی زبردست گنجائش موجود ہے جو سال 2050 تک ملک کے 650 ملین میگا ٹن پھلوں اور سبزیوں کی طلب کے تقاضوں کو پورا کرسکتی ہے۔ کچھ نئے اقدامات جیسے پودے لگانے والے مواد کی پیداوار ، کلسٹر ڈویلپمنٹ پروگرام ، ایگری انفرا فنڈ کے ذریعے کریڈٹ پش ، ایف پی او کی تشکیل اور ترویج اس سمت میں درست اقدامات ہیں۔
وزارت دفاع
ہوائی جہاز کے بیڑے کے رکھ رکھاؤ کے لئے ہندوستانی فضائیہ کو ملک کے موافق بنانا
ہندوستانی فضائیہ مگ-21 بائسن سے لے کر جدید ترین رافیل طیارہ تک بیرونی ممالک میں تیار کردہ مختلف قسم کے ہوائی جہازوں کو اڑاتا ہے۔ اضافی شدہ خود انحصاری اور ہندوستانی فضائیہ کے طیارہ اور نظام کے رکھ رکھاؤ سے متعلق ضروریات کو پوراکرنے کے لئے ملکی نوعیت کی مرمت اور اوور ہال سہولیات کاانتظام کرنا ہندوستانی فضائیہ کا بنیادی فوکس ہے۔
ہندوستانی فضائیہ میں آلات اور سامانوں کو ملکی نوعیت کابنانے کے بے پناہ امکانات ہیں۔ جس میں نٹ، بولٹ، کیبل، گیسکیٹ، اسپرنگ وغیرہ جیسے جہاز کے عام استعمال کے سامان سے لے کر پیچیدہ اعلی ٹکنالوجی کے سامان جیسے ایویونکس آلہ، ایروانجن سے متعلق سامان وغیرہ شامل ہیں۔ ہوائی جہاز اور اس سے متعلق نظام کے رکھ رکھاؤ کے لئے ملکی سامان کو بنانے کی ذمہ داری ہندوستانی فضائیہ کے بیس ریپئر ڈپو کے ذریعہ لی گئی اور جو ملک کے مختلف حصوں اور نمبر1سینٹرل انڈیجینائزیشن اینڈ مینوفیکچرنگ ڈپو، ناسک میں واقع ہے۔
خود انحصاری اورآتم نربھر بھارت مشن پر ہندوستانی فضائیہ کی توجہ کے طور پر ہندوستانی فضائیہ ملکی نوعیت کے سامان بنانے کو رفتار دے رہی ہے اور ساتھ ہی ہندوستانی فضائی اور دفاعی صنعت ،خاص کرایم ایس ایم ای کی مصروفیت کے امکان کو بڑھا رہی ہے۔ اس سلسلے میں ہندوستانی فضائیہ نے پہلے ہی 4000 سامانوں کو ملکی نوعیت کا بنانے کی ضرورت کی نشاندہی کی ہے۔ جن سامانوں کو ملکی نوعیت کا بنانے کی فوری ضرورت ہے ان میں ایوی ایشن گریڈ فلٹرز، ایروانجن بیرنگ، ہائیڈرولک اورنیو میٹک ہوز، متعدد کام کرنے والے ڈسپلے، ایوی ایشن گریڈ سرکٹ بریکر، لیمپ فیلامنٹ، اسپارک پلگ وغیرہ۔ ایم ایس ایم ای سمیت ہندوستان کے فضائی اور دفاعی صنعت شراکت داروں کے لئے ہندوستانی فضائیہ کے ملکی نوعیت کے سامان بنانے کی اس مہم میں شامل ہونے کے بے انتہامواقع دستیاب ہیں۔
ان ساز وسامان کو بنانے کے لئے ہندوستانی فضائیہ کی توجہ کا دوسرا مرکز ہندوستان کے اندر اعلی معیار کی ریپئراوراوورہال  سہولیات قائم کرنے کے لئے صنعت کے ساتھ مصروف ہونا ہے۔ اس مقصد کوحاصل کرنے کے لئے ہندوستانی فضائیہ ان ہاؤس ایم آر او سہولیات کی تعمیر اور حوصلہ افزائی کے علاوہ مالیاتی ایکس چیکرمیں بڑی بچت حاصل کرنا چاہتی ہے تاکہ سامانوں کی مرمت اور عملی دستیابی میں لگنے والے وقت کو کم کیا جاسکے۔
ملکی نوعیت کے ساز وسامان کی تیاری سے متعلق ضروریات کو پورا کرنے کی تفصیلات جنہیں بی آر ا و /سی آئی ایم ڈی کے ذریعہ سی پی پی پی پورٹل پر جاری کیا گیا تھا۔ وہ اب ہندوستانی فضائیہ کی ویب سائٹ indianairforce.nic.in پر بھی درج ہیں۔اس کے علاوہ پہلے سے درآمد کئے گئے اعلی اہمیت کے حامل 200 سامانوں کی فہرست وزارت دفاع کی ویب سائٹ srijandefence.gov.in پر موجود ہے۔
ہندوستانی فضائیہ ایروانڈیا کے دوران ہال سی کے اپنے کمرے میں ملکی نوعیت سے متعلق سامانوں کی نمائش کرے گا۔ متعدد بی آر او کے نمائندے وہاں موجود رہیں گے تاکہ ملکی نوعیت کے سامان تیارکرنے کی شرائط اور دیگر تقاضوں کے بارے میں صنعت کے نمائندوں کو وضاحت پیش کرسکیں۔
کوئلے کی وزارت
مرکزی وزیر جناب پرہلاد جوشی نے کول انڈیا لمیٹڈ کے ای آر پی سسٹم کا آغاز کیا
کول انڈیا لمیٹڈ پر زور دیا کہ وہ رواں اور اگلے مالی سال کے لیے پیداواری اہداف حاصل کرے
کوئلہ،کانکنی اور پارلیمانی امور کے وزیر جناب پرہلاد جوشی نے کہا ہے کہ جدید ترین اطلاعاتی ٹیکنالوجی سہولتوں سے آراستہ ٹیکنالوجیوں کے ساتھ، نفاذ کے سلسلے میں اپنائی جانے والی مجموعی حکمت عملی ایک ہمہ گیر اور اثر انگیز طریقہ سے کوئلے کی پیدا وار اور سپلائی میں اضافے کی کلید ہے۔ کہ یہاں کول انڈیا لمیٹڈ کی صنعتی وسائل منصوبہ بندی  نظام کے نفاذ سے متعلق ایک تقریب کا افتتاح کرتے ہوئے جناب جوشی نے وزیراعظم جناب نریندر مودی کی اہل قیادت میں جن دھن کھاتے کھولنے کے لئے مرکز کی جانب سے آئی ٹی ذرائع کے مؤثر استعمال کا ذکر کرتے ہوئے اشارہ کیا کہ ٹیکنالوجی شفافیت کو یقینی بناسکتی ہے اور بدعنوانی کے خاتمے کا باعث ثابت ہوسکتی ہے۔ انہوں نے کہا کہ اب تک کوئلے کی وزارت کی جانب سے کوئلہ کانوں کی تجارتی نیلامی کے تحت کوئلے کے 22 بلاکوں کی کامیاب طور سے نیلامی عمل میں آچکی ہے ۔ وزیر موصوف نے ملک کو کوئلے کی ہمہ گیر بہم رسانی کو یقینی بنانے کے لئے سی آئی ایل کی ستائش کی۔
وزیر موصوف جناب جوشی نے شروع کئے گئے ای آر پی سسٹم کے منفرد فوائد پر زور دیا۔ انہوں نے کہا کہ اس منصوبے کا بنیادی مقصد توانائی کے شعبے میں سی آئی ایل کو ایک عالمی پلیئر کے طور پر پوزیشن دلانا ہے ۔ وزیر موصوف نے مزید کہا کہ ای آر پی بہترین طور طریقوں کو قائم کرے گا۔ سی آئی ایل اور اس کے ذیلی اداروں میں کاروباری عمل کو معیاری اور متحد کرے گا۔ جناب جوشی نے مزید کہا کہ کول انڈیا لمیٹڈ میں ای آر پی کا نفاذ ڈیجیٹل اور نیو انڈیا کی سمت حکومت کی مخلصانہ کوششوں کو فروغ دے گا۔
اس موقع پر وزیر موصوف نے کوئلہ، کانکنی اور ریلویز کے وزیر مملکت جناب راؤ صاحب پاٹل دانوے اور کوئلہ سکریٹری ڈاکٹر انیل کمار جین کے ساتھ ’’فیولنگ انڈیاز انرجی نیڈس‘‘ کتاب کا اجراء کیا۔ اس کتاب میں دنیا کی سب سے بڑی کوئلے کی کانکنی کمپنی سی آئی ایل کی پائیدار کوششوں کی کہانی کو پیش کیا گیا ہے۔
ای آر پی انفارمیشن ٹیکنالوجی کی مداخلت کا ایک بہترین ٹول ہے، جو سی آئی ایل کو اعداد وشمار کی سالمیت اور کفایت شعاری کے ساتھ اپنی کاروباری کارکردگی اور ترقی کو بہتر بنانے میں مدد کرے گا۔ اس کے نتیجے میں قومی کانکن کو ایک عالمی پلیئر کے طور پر تیار ہونے میں مدد ملے گی۔سی آئی ایل میں ایس اے پی ای آر پی سات ماڈیولز پر مشتمل ہے یعنی ہیومن کیپٹل مینجمنٹ ، سیلز اینڈ ڈسٹری بیوشن ، پروڈکشن اینڈ پلاننگ ، پلانٹ مینٹی ننس، پروجیکٹ سسٹم ، میٹریل مینجمنٹ  اور فنانس اینڈ کنٹرول ۔
کول انڈیا میں ای آر پی کو دو مرحلوں میں نافذ کیا گیا ہے۔ پہلے مرحلے میں، اسے سی آئی ایل ہیڈکوارٹرز اور دو ذیلی اداروں ڈبلیو سی ایل اور ایم سی ایل پر لاگو کیا گیا تھا جبکہ دوسرے مرحلے کا نفاذ باقی 6 ذیلی اداروں ایس ای سی ایل، این سی ایل، سی سی ایل، ای سی ایل، بی سی سی ایل اور سی ایم پی دی آئی میں کیا گیا تھا۔ایم ایس ٹیک مہندرا فیز - I کے لیے عمل درآمد شراکت دار تھا جبکہ فیز- II کے لئے ایم ایس ایکسنچر عمل درآمد شراکت دار ہے۔ یہ منصوبہ 51 ماہ میں مکمل ہونا تھا لیکن یہ 14.5 ماہ میں مکمل ہو چکا ہے۔
ای آر پی نفاذ پین کول انڈیا کی اس تقریب میں ڈاکٹر انیل کمار جین سکریٹری، وزارت کوئلہ، جناب پرمود اگروال چیئرمین کول انڈیا لمیٹڈ اور وزارت اور سی آئی ایل کے دیگر سینئر عہدیداروں نے شرکت کی۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-1953
(Visitor Counter : 101
وزارت اطلاعات ونشریات
آئی ایف ایف آئی -53 میں سدا بہار کلاسک فلم ’ کٹی پتنگ ‘ کی نمائش آشا پاریکھ کو ماضی کی یاد میں واپس لے گئی
پروڈیوسرز کے لئے آئی ایف ایف آئی ایک موقع ہے جہاں وہ اپنی فلموں کی نمائش کر سکتے ہیں اور مارکٹنگ کرسکتے ہیں: آشا پاریکھ
’’پیار دیوانہ ہوتا ہے،مستانہ ہوتا ہے
ہر خوشی سے ہر غم سے بیگانہ ہوتا ہے‘‘
کشور کمار کی شاندار آواز اور راجیش کھنہ کا دمدار کردار ایک مرتبہ پھر اس سدا بہار گانے کے ساتھ پنجی کے میکنیز پیلس آڈیٹوریم کے پردے پر زندہ اور جاویدہوگیا، اور یہ ناظرین کے لیے ایک سنہرا لمحہ تھا۔ گزرے زمانے کی اداکارہ اور ناظرین کے دل کی دھڑکن آشا پاریکھ ، جنہوں نے اس فلم میں اہم کردار ادا کیا اور اس گانے میں بھی نظرآئی تھیں،ان کے لئے فلم کٹی پتنگ کی نمائش میں شامل ہونا دل کو چھو لینے والے لمحات سے پُرماضی کی یادوں میں واپس لوٹ جانے جیسا تھا۔ 53 ویں ہندوستانی بین الاقوامی فلم فیسٹیول کے دادا صاحب پھالکے ایوارڈ ریٹرو سیکشن میں کٹی پتنگ کی نمائش کی گئی تھی ۔ ایفّی کا یہ سیکشن اس سال آشا پریکھ کو وقف ہے جو سال 2020 کے دادا صاحب پھالکے ایوارڈ یافتہ ہیں۔
اس اسکریننگ میں حصہ لیتے ہوئے اور اس فیسٹیول کے نمائندوں سے بات چیت کرتے ہوئے آشا پاریکھ نے کہا کہ گزشتہ برسوں میں آئی ایف ایف آئی بہت بڑا ہوگیا ہے اور یہ پروڈیوسروں کو اپنی فلموں کی نمائش کرنے اور فروخت کا موقع فراہم کرتا ہے۔ انہوں نے کہا، ’’ مجھے اپنی فلم انڈسٹری سے پیار ہے۔فلم شائقین کے لئے آئی ایف ایف آئی سب سے اچھی جگہ ہے، کیونکہ یہاں ملک بھر کے لوگوں ایک ساتھ آتے ہیں۔ آشا پاریکھ نے اس عزت افزائی کے لئے ایفّی، این ایف ڈی سی اور اطلاعات و نشریات کی وزارت کا شکریہ ادا کیا۔
کئی سپر ہٹ فلموں میں کام کرنے والی آشا پاریکھ کو پیار سے 1960 اور 70 کی دہائی میں ہندی سنیما کی ’ہٹ گرل‘ کہا جاتا تھا۔ ایک چائلڈ آرٹسٹ کے طور پر شروعات کرتے ہوئے، آشا پاریکھ کی پہلی فلم دل دے کے دیکھو  تھی، جو بہت زیادہ کامیاب ہوئی جس نے انہیں اسٹارڈم کی بلندیوں تک پہنچا دیا۔ انہوں نے 95 سے زیادہ فلموں میں اداکاری کی ، جن میں کچھ اس وقت کے چوٹی کے فلمکاروں اور اس وقت کے اہم اداکاروں کے ساتھ تھیں، جیسے کہ - شکتی سامنت، راج کھوسلہ، ناصر حسین، راجیش کھنہ، دھرمیندر، شمی کپور، منوج کمار، دیو آنند اور کئی ۔ انہوں نے کتی پتنگ  کے لیے بہترین اداکارہ کا فلم فیئر ایوارڈ جیتا اور کئی دیگر اہم اعزازات کے ساتھ فلم فیئر لائف ٹائم اچیومنٹ ایوارڈ  بھی حاصل کیا ۔ آشا پاریکھ ایک فلم ڈائریکٹر، پروڈیوسر اور ایک بہترین ہندوستانی کلاسیکل ڈانسر بھی ہیں۔
پدم شری  اعزاز یافتہ آشا پاریکھ نے 1998 سے2001 کے دوران سنٹرل بورڈ آف فلم سرٹیفیکیشن  کی سربراہ کے طور پر بھی کام کیا ہے۔
شکتی سامنت کی ہدایت کاری والی کٹی پتنگ، گلشن نندا کے اسی عنوان سے سب سے زیادہ فروخت ہونے والے ناول پر مبنی تھی۔ اس فلم میں مرکزی کردار مادھوی ، کمل  کے ساتھ اپنی شادی کے دن گھر سے دور پتنگ کی طرح کٹ کر اڑ جاتی ہے، لیکن آگے اسے اپنے ’محبوب‘ کیلاش  کے ناپاک ارادےپتہ چلتے ہیں۔ حالات مادھوی کو مجبور کردیتے ہیں اور اسے ایک گھر میں پناہ لینی پڑتی ہے اور اس گھر کی بہو ہونے کا ڈرامہ کرنا پڑتا ہے۔ اصل بہو پونم  کی ٹرین حادثہ میں موت ہوجاتی ہے لیکن مرنے سے پہلے وہ اپنے بچے کو مادھوی کے سپرد کرجاتی ہے۔آگے فلم کی کہانی مادھوی کی زندگی دکھاتی ہے، کیسے وہ ایک جھوٹی شناخت کے ساتھ زندگی گزارتی ہے ۔ موسیقار آر ڈی برمن اور سپر اسٹار راجیش کھنہ کو ایک ساتھ لانے کے لیے بھی اس فلم کو سب سے زیادہ یاد کیا جاتا ہے۔ اس فلم میں ’یہ شام مستانی‘، ’پیار دیوانہ ہوتا ہے‘ اور ’یہ جو محبت ہے ‘ جیسے سدابہار ہٹ گانوں کو سننے کا موقع ملتا ہے۔